
Ehitusloa andmine (Kadastiku tn 33b // 35a // 35b) 

1. ASJAOLUD JA MENETLUSE KÄIK

07.01.2021 ehitisregistri elektroonilisse keskkonda laekus läbivaatamiseks  ehitusloa taotlus nr 2011271/31821 Kadastiku tn 33b // 35a // 35b asuvatel kinnistutel tootmishoone ja kaugküttetorustiku püstitamiseks ja ehitusteatised vee-,  kanalisatsiooni-, sademeveekanalisatsiooni torustikute (ehitisregistri koodid 221356773, 221356774) ja piirde rajamiseks koos ehitusprojektiga „Westaqua Invest tootmishoone AQN2_EP_v01“, peaprojekteerija AS RTG Projektbüroo.
Ehitusprojekt on koostatud 04.10.2012 kehtestatud „Narva Tööstuspargi territooriumi detailplaneeringu“ alusel ( autor - Projektibüroo 363 OÜ, töö nr 111230-001).

08.01.2021 ehitisregistri  keskkonnas on genereeritud ehitusloa  eelnõu  nr 2112271/00688, menetluse nr 244127 ning suunatud Arhitektuuri- ja Linnaplaneerimise Ametile, Tarbijakaitse ja Tehnilise Järelevalve Ametile ja  Päästeameti Ida päästekeskusele kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

03.03.2021 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

Arhitektuuri- ja Linnaplaneerimise Ameti keskkonnamõjude hindamise vanemspetsialist otsustas, et:
“Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 4 ja 13 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ sest asjakohased tegevusvaldkonnad on metallide tootmine ja töötlemine, kuid määruse nr 224 § 4 loetletud kuum- või külmtöötlemise tegevusi käitises ei toimu, lisaks on mustmetallide töötlemismahud määruses alates 20 tonnist ööpäevas – kavandatava tegevuse töötlemismaht on ligikaudu 10 korda väiksem. Kavandatav detailide passiveerimine on käsitletav metallide keemilise pinnatöötlusena, kuid passiveerimiseks kasutatakse pihustamist ning määruses toodud mahuga töötlemisvannid (kogumaht üle 30 m3) käitises puuduvad, samuti ei kaasne kavandatava tegevusega kütuse ja keemiatoodete ladestamist mahus, mis ületaks määruse nr 224 § 12 toodud künnised, sh ei ole tegemist suurõnnetuse ohuga ettevõtte rajamisega. Määruse § 15 lg 1 sätestab keskkonnamõju eelhinnangu andmise kohustuse, kui toimub ainete, esemete või toodete pinnatöötlus orgaaniliste lahustite kasutamisega, kui orgaaniliste ainete kulu on üle 50 tonni aastas või üle 150 kilogrammi tunnis. Tegevuse ülevaatest ilmnes, et kasutatakse orgaanilisi lahusteid sisaldavaid materjale koguses kuni 25 kg kuus, mis on oluliselt väiksem kui määruses sätestatud. Arvestades ülaltoodud eelhinnangut vastavalt KeHJS § 6 lg 2´3 ei anta“. 


Tarbijakaitse ja Tehnilise Järelevalve Amet kooskõlastas „tingimisi“ märkusega:
„Töötamiseks/ehitustöödeks raudtee kaitsevööndis palume taotleda raudteevaldaja AS Eesti Raudtee (registrikood 11575838) ning Tarbijakaitse ja Tehnilise Järelevalve Ameti (TTJA) luba vastavalt EhS §73. Loa taotlemiseks TTJA-lt palume vähemalt 30 päeva enne tööde algust saata aadressile info@ttja.ee raudteevaldaja AS Eesti Raudtee kirjalik nõusolek, projekti seletuskiri ning asendiplaan. Palume arvestada, et raudtee kaitsevööndis tehtavate tööde käigus ei tohi rikkuda majandus- ja taristuministri 09.11.2020 määruses nr 71 „Raudtee tehnokasutuseeskiri“ viidatud raudtee ehitusgabariidi nõudeid. Ehitusgabariit on rööbastee teljega risti oleval tasandil kujutatud piirjoon, millest sissepoole ei tohi ulatuda ükski ehitise või seadme osa (erandiks võivad olla seadmed, mis on ette nähtud vahetuks koostööks raudteeveeremiga). Raudtee kaitsevööndis ehitise ehitamisel tuleb arvestada raudteeveeremist tulenevate mõjudega, sh võimaliku vibratsiooniga“.

09.03.2021 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele, detailplaneeringule ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.

2.4. Ehitusseadustiku  §  42  lõike  2  kohaselt   pädev asutus  otsustab  keskkonnamõju  hindamise algatamise vajaduse.

2.5. 
Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.

3.    OTSUS

3.1. Anda ehitusluba Kadastiku tn 33b // 35a // 35b asuvatel  kinnistutel tootmishoone, kaugküttetorustiku, vee-,  kanalisatsiooni-, sademeveekanalisatsiooni torustiku ja piirde püstitamiseks vastavalt ehitusprojektile „Westaqua Invest tootmishoone AQN2_EP_v02“, peaprojekteerija AS RTG Projektbüroo.

 3.2. Jätta  algatamata Kadastiku tn 33b // 35a // 35b asuvatel  kinnistutel tootmishoone ja selle teenindamiseks vajalikute ehitiste püstitamise keskkonnamõju hindamist.
3.3. 
Kohustada ehitustööde tellijat täitma kõrvaltingimus, milleks on käesoleva korralduse punktis 1 toodud Tarbijakaitse ja Tehnilise Järelevalve Ameti poolt ning ehitusloal loetletud märkused.

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

